CELEX: 32012R1245
Language: hr
Date: 2012-12-20 00:00:00
Title: Uredba Vijeća (EU) br. 1245/2012 od 20. prosinca 2012. o izmjeni Uredbe (EU) br. 359/2011 o mjerama ograničavanja protiv određenih osoba, subjekata ili tijela, s obzirom na stanje u Iranu

18/Sv. 013
            
            
               HR
            
            
               Službeni list Europske unije
            
            
               279
            
         32012R1245
   
               L 352/15
            
            
               SLUŽBENI LIST EUROPSKE UNIJE
            
            
               20.12.2012.
            
         
      UREDBA VIJEĆA (EU) br. 1245/2012
   od 20. prosinca 2012.
   o izmjeni Uredbe (EU) br. 359/2011 o mjerama ograničavanja protiv određenih osoba, subjekata ili tijela, s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215. stavak 2.,
   uzimajući u obzir Odluku Vijeća 2011/235/ZVSP od 12. travnja 2011. o mjerama ograničavanja protiv određenih osoba i subjekata s obzirom na stanje u Iranu (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Kao odgovor na pogoršanje stanja ljudskih prava u Iranu, Vijeće je 12. travnja 2011. Uredbom (EU) br. 359/2011 (2) uvelo određene mjere ograničavanja protiv određenih osoba, subjekata i tijela, u skladu s Odlukom 2011/235/ZVSP.
            
         
               (2)
            
            
               Vijeće je 20. prosinca 2012. donijelo Odluku 2012/810/ZVSP (3) o izmjeni Odluke 2011/235/ZVSP u pogledu područja primjene mjera vezano za opremu koja bi se mogla koristiti za unutarnju represiju.
            
         
               (3)
            
            
               Te mjere spadaju u područje primjene Ugovora i stoga je za njihovu provedbu, posebno kako bi ih gospodarski subjekti u svim državama članicama jednako primjenjivali, potrebno zakonodavstvo na razini Unije.
            
         
               (4)
            
            
               Uredbu (EU) br. 359/2011 trebalo bi stoga na odgovarajući način izmijeniti.
            
         
               (5)
            
            
               Ova bi Uredba trebala odmah stupiti na snagu,
            
         DONIJELO JE OVU UREDBU:
   Članak 1.
   Članak 1.a Uredbe (EU) br. 359/2011 mijenja se kako slijedi:
   
               (1)
            
            
               postojeći stavak numeriran je kao stavak 1.;
            
         
               (2)
            
            
               dodaje se sljedeći stavak:
               „2.   Odstupajući od stavka 1., nadležna tijela država članica, kako su navedena u Prilogu II., mogu odobriti, pod uvjetima koje smatraju prikladnima, prodaju, prijenos ili izvoz opreme koja bi se mogla koristiti za unutarnju represiju kako je navedena u Prilogu III., pod uvjetom da je namijenjena isključivo za pružanje zaštite osoblju Unije i njezinih država članica u Iranu, ili pružanja tehničke pomoći, usluga posredovanja, financiranja ili pružanja financijske pomoći iz stavka 1. točke (b) i točke (c) vezano za takvu opremu.”
            
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2012.
      
         
            Za Vijeće
         
         
            Predsjednik
         
         E. FLOURENTZOU
         
      
   
   
      (1)  SL L 100, 14.4.2011., str. 51.
   
      (2)  SL L 100, 14.4.2011., str. 1.
   
      (3)  SL L 352, 21.12.2012., str. 49.